Mikill fjöldi búa náði afgerandi góðum árangri á árinu Þorvaldur Kristjánsson ábyrgðarmaður í hrossarækt - thk@rml.is Eins og mörgum er í fersku minni tilnefndi Fagráð í hrossarækt alls 14 ræktunarbú til sérstakra viðurkenninga fyrir framúrskarandi ræktunarárangur á árinu 2019 . Heiðursviðurkenninguna ræktunarbú ársins 2019 hlutu Edda Björk Ólafsdóttir og Páll Stefánsson á uppskeruhátíð hestamanna þann 2. nóvember síðastliðinn en þau kenna hross sín við Stuðla . Mikill fjöldi búa náði afgerandi góðum árangri á sýningarárinu 2019 . Til að afmarka val ræktunarbúa eru fyrst tilgreind öll hrossaræktarbú sem sýnt hafa fjögur eða fleiri hross í fullnaðardómi á árinu . Að auki verða minnst tvö að hafa náð aðaleinkunn 8,00 eða hærra . Þá eru einkunnir leiðréttar eftir aldri og kyni líkt og gert er við kynbótamatsútreikninga . Þetta gerir allar einkunnir samanburðarhæfar áður en búunum er svo raðað upp eftir leiðréttum einkunnum og fjölda sýndra hrossa . Búin sem komast í pottinn verða að ná fjórum hrossum að lágmarki með 8,00 í aðaleinkunn eftir leiðréttingu sem er þá önnur sía á gögnin . Eingöngu er horft til hrossa sem ná 8,00 í aðaleinkunn eftir leiðréttingu og miðast fjöldi sýndra hrossa frá hverju búi við þau hross . Þá reiknast afkvæmaverðlaunahross ( stóðhestar og hryssur ) til stiga fyrir sína ræktendur samkvæmt föstum reglum þar um . 30 bú uppfylltu lágmarkskröfur Í meðfylgjandi töflu eru öll búin , 30 að tölu , sem uppfylltu fyrrnefndar lágmarkskröfur árið 2019 . Dálkarnir sýna meðaltal leiðréttrar aðaleinkunnar og fjölda sýndra hrossa sem ná 8,00 í aðaleinkunn eftir leiðréttingu ( en afkvæmahross bæta við fjöldann ) . Þá er sérstaklega tilgreint í síðasta dálknum ef afkvæmahross leggja til stiga og auka á fjölda hrossa fyrir búið á árinu . Efst í töflunni eru þau fjórtán bú sem tilnefnd voru til viðurkenningarinnar í ár í þeim sætum sem útreiknuð stig raðaði þeim í en þar fyrir neðan eru búin sem komust auk þeirra til greina í ár í stafrófsröð .